veteraaniurheilija: Yksin ei ole kovin kaksista olla
Yksin ei ole kovin kaksista olla
Lääketieteen lisensiaatti Kaisla Joutsenniemen väitöskirjatyön mukaan yksin elävillä naisilla ja miehillä on eniten terveysongelmia. Avioliitto on hyvä asia kun tarkastellaan kuolleisuutta, koettua terveyttä, mielenterveyttä ja epäterveellistä alkoholinkäyttöä.
Kansanterveyslaitoksella tehdyssä väitöstutkimuksessa käytetyt kuolleisuusanalyysit perustuivat vuoden 1995 lopun suomalaisiin väestönlaskenta-aineistoihin, joihin liitettiin kuolemansyyrekisterin tiedot vuosilta 1996–2000. Sairastavuusanalyysit perustuivat kahteen 20 vuoden välein toteutettuun vertailukelpoiseen poikkileikkaustutkimukseen (Terveys 2000 -tutkimus, Mini-Suomi-terveystutkimus 1978-80). Molemmat tutkimukset edustivat Suomen 30 vuotta täyttänyttä väestöä.
Yksin asuvilla on tutkimuksen mukaan enemmän alkoholin aiheuttamia terveyshaittoja kuin avioliitossa elävillä. Yksinäiset henkilöt myös kuolevat todennäköisemmin alkoholista johtuviin syihin kuin avioliitossa elävät.
"Jos avioliiton ulkopuolella asuvien määrä kasvaa edelleen ja heidän terveytensä kohenee myös tulevaisuudessa hitaammin kuin avioliitossa elävien terveys, ei-avioliitossa eläviin ryhmiin liittyvät kansanterveydelliset haasteet kasvavat", arvioi Joutsenniemi.
Tilanne on huolestuttava, sillä yhä pienempi osuus suomalaisista elää tänä päivänä avioliitossa.
Lähteet: Kansanterveyslaitoksen tiedote, 23.11.2007 ja YLE Terveys, 23.11.2007
Tämän kirjoitti Christer Sundqvist kello 12:15
Avainsanat: terveys, tutkimukset
Tärkkelyspitoisten ruokien nauttiminen nostaa diab...
Beetakaroteeni ei ehkä sittenkään tapa
Kohtuullisesta suklaansyönnistä saattaa olla hyöty...
Kysykää suomalaisten terveydestä
100 000. käynti!
Suomen lapset vaarassa kun kunnat säästävät
Poliittista satiiria tuutin täydeltä
Orjatyövoiman käytöstä Suomessa vuonna 2007
Seuraa tärkeä tiedotus blogini lukijoille
Potilasturvalaki on zeroälylaki